Nokia ontslaat 3500 werknemers | Channelweb.nl
29 september 2011 13:43 | Witold Kepinski
Dit artikel is afkomstig van Channelweb.nl (https://www.channelweb.nl/artikel/4200556). © Jaarbeurs IT Media. perfect teeth Miami Beach 33154
Male snap on veneers in 40361
cost of porcelain veneers in 06824
Union City da vinci veneers
teeth bleach Sallisaw 74955
united healthcare dental in Arcadia 91006
affordable dental care in Anaheim California Kruie maar jou taal, dit gee als ’n bietjie oemf | Netwerk24
Deur Jana Luther 05 Junie 2020 05:01
“Ek het amper met ’n verbete antie in ’n vuisgeveg betrokke geraak oor die laaste botteltjie kaneel,” vertel ’n kollega.
“Wie van ons ken nie daardie stukkie vleis met so ’n effense krakie, wat met peper en asyn reggedokter moet word nie?” vra A. de Villiers in ’n huisvlytboek van desjare.
Peper, naeltjies, neutmuskaat, gemmer . . . Tannies in anysbeskuit, oumas in kaneelmelktert.
Soos ons gesproete pannekoek en borriepatats eet, met vars en droë speserye ons geregte geur en die trooslug diep insnuif om as ’t ware ’n wyle die kraak in ons wêreld te verdoesel, gee die name van dié geure ook spatsels kleur aan taal.
Vat nou maar peper, vir interessantheid. Voeg ’n mens, soos op die steel van ’n ou apostellepeltjie, by ’n gesprek ’n knypie peper, is dit dadelik minder eentonig, meer pikant.
’n Kampvuurstorie kry oemf as elkeen daarby ’n bietjie kruie, ’n knippie peper van sy/haar eie, voeg.
Maar pasop. Peper is sterk – bytend, bitsig. Wie gepeper raak, raak omgekrap. Daarom is die peper van ’n taal dikwels vloek- en kragwoorde.
Met gepeperde uitdrukkings lug ons ons afkeer van situasies en van mekaar. Wie ons inpeper, voeg ons skerp woorde toe. Party lê selfs vuiste in. Loop dus maar lig vir peper.
As iemand jou peper vir iets waaraan jy nie skuld het nie, bly liewer komkommer as om van die ander kerrie te wil maak.
As iemand jou peper vir iets waaraan jy nie skuld het nie, bly liewer komkommer as om van die ander kerrie te wil maak, want gepeperde taal kan jou duur te staan kom. Peperduur, soos peper eens was.
Peper en sout. Soos vinkel en koljander is dié twee, veral in hierdie dae.
Met salondeure dig is menige haredos nou al goed sout-en-peper. Wat, dis om’t ewe. Tog mooi ook? Al die sout-en-peperbaarde, sout-en-peperhare. Waarom nie ’n slag ons ware kleure wys nie?
Erken: Soos peper en koljander is ons. Die een (stink) soos die ander, maar elkeen tog anders.
En so is dit goed.
Wie saam deur die mosterd getrek word, deur teëspoed gebrei word, hoop saam op beter dae, beter dinge. Die nuwe wat die vorige sal oortref.
Rissie bo peper. Daarop hoop ons.
In Pearston se wêreld is ’n hond wat gaan peper haal, iemand wat iets moet bring, maar nie kom nie.
Daarteenoor skryf Piet van Rooyen: “As ek (self) sout gaan haal . . . dan is ek op pad / dan kyk ek vorentoe / na die wyd oop panne waar die sout wit lê.”
Al is dit mosterd ná die maal – te min, te laat, sal baie sê – is positiewe woorde, en positiewe dade nóg meer so, altyd relevant.
Terwyl die kerrie nou behoorlik trek: Kom ons soek sout.
En hou muismis uit die peper.
Luther werk mee aan die Woordeboek van die Afrikaanse Taal.
Meer oor: Jana Luther | Kerrie
Hou op om te hanna-hanna, raak skeppend
Moenie jou ore laat tuit oor ’n doodgooier nie
Só is die lewe weinig meer as ’n verbleikblom
Herman Lategan: Dankie tog vir lushof van woorde in dié tyd